TIGER IN TREND (AFTERNOON) – บล.เมย์แบงก์ กิมเอ็ง (ประเทศไทย)
สรุปทิศทางตลาดภาคเช้า และแนวโน้มการลงทุนภาคบ่าย โดย บล.เมย์แบงก์ กิมเอ็ง (ประเทศไทย) 
4 ก.พ. 2559

สรุปภาวะตลาดเช้า 
SET Index ปรับเพิ่มขึ้น 7.90 จุด (0.61%) ปิดภาคเช้าที่ 1,299.67 จุด ด้วยมูลค่าการซื้อขาย 20,700.18 ลบ.          
Most Positive Impact: PTT (+2.09 จุด) SCB (+0.89 จุด) SCC (+0.75 จุด)
Most Negative Impact: DTAC (-0.74 จุด) ADVANC (-0.31 จุด) HEMRAJ (-0.2 จุด)
 
แนวโน้มตลาดบ่าย  
“ลุ้นผ่าน 1,302 จุด อาจได้เห็น 1,305 จุด”  
SET Index ฟื้นตัวขึ้นตามตลาดอื่นๆในภูมิภาค ดัชนีดีดกลับมาทดสอบ 1,300 จุดอีกครั้ง กลุ่มนำตลาดเป็น 3 กลุ่มใหญ่ ปิโตรฯ พลังงาน ธนาคาร ที่น่าสังเกตุคือ มูลค่าการซื้อขายที่เข้ามาในช่วงเช้ากลับขึ้นมาอยู่ที่ระดับ 2.07 หมื่นล้านบาท
ซึ่งสูงกว่าเฉลี่ยตั้งแต่ต้นปี 59 ที่ 1.8 หมื่นล้านบาท บ่งบอกว่าตลาดเริ่มมีแรงซื้อใหม่ๆเข้าเติม โดยเน้นไปที่กลุ่ม Big Cap เป็นหลัก ซึ่ง Momentum แบบนี้ อาจทำให้ SET Index
ในทางการวิเคราะห์เทคนิค หากผ่าน 1,308 จุดขึ้นไปได้ จะเป็นการกลับที่จุดสูงสุดในรอบ 2 เดือน ภาพระยะกลางดัชนีจะสร้างรูปแบบ Head and Shoulder Bottom โอกาสที่ SET Index จะไปต่อจนถึง 1,343 จุดจะมีสูงทันที
ศูนย์พยากรณ์เศรษฐกิจและธุรกิจ มหาวิทยาลัยหอการค้าไทย เผยผลสำรวจดัชนีความเชื่อมั่นผู้บริโภคเดือน ม.ค. ออกมาไม่ดีเท่าไหร่นัก โดยอยู่ที่ 75.5 จุด ลดลงจาก 76.1 จุด ใน ธ.ค. ถือเป็นการลดลงครั้งแรกในรอบ 4 เดือน
ทั้งนี้การปรับลดลงของดัชนีความเชื่อมั่น ยังไม่ถึงขั้นเป็นการส่งสัญญาณขาลง เนื่องจากยังคงอยู่ในระดับสูงเกินกว่าของเดือน พ.ย.2558 ที่ 74.6 จุด จึงไม่น่าจะมีผลต่อบรรยากาศการลงทุนโดยรวม
มองการเคลื่อนไหวบ่ายนี้ดัชนีไม่น่าจะลงต่ำกว่า 1,296 จุด และมีโอกาสสูงไม่น้อยที่จะขึ้นทดสอบ 1,302 จุด หากผ่านได้ก็อาจไปต่อถึง 1,305 จุด หุ้นที่ขึ้นมาตั้งลำรออย่าง PTT PTTEP SCB น่าจะปรับเพิ่มขึ้นต่อได้ สามารถที่จะเข้า Trading เพื่อเล่นรอบ โดย PTT จะมีแนวต้านในการเล่นรอบที่ 245 และ 254 บาท ส่วน PTTEP มีแนวต้านอยู่ที่ 59.75 และ 61.75 บาท SCB มีแนวต้านที่ 134 และ 138.5 บาท 
 
ประเด็นจับตา/ติดตาม :  
สหรัฐ : 5 ก.พ.59 อัตราการว่างงานตลาดคาดที่ 5% และการจ้างงานนอกภาคเกษตร คลาดคาดไว้ว่าจะเพิ่ม 2.92 แสนตำแหน่ง  
หุ้นแนะนำ : MCS KTB TPCH CENTEL 
หุ้นเก็งกำไรระยะสั้น : WICE เป้าหมายทำกำไรที่ 3.20 บาท ตัดขาดทุน 3.00 บาท
 
Investment Theme:  
1.หุ้น High Dividend Yield และ High Upside BBL KTB PS SPALI SC LH MCS 
2.เก็งผลประกอบการ ไตรมาส4/58 เด่น TPCH KAMART MTLS GL